stanford-oval/wikipedia huggingface dataset:
Lihansyöjäkasvi
Lajit > Kannuansat > Cephalotus

Cephalotus follicularis on pieni kannukasvilaji Länsi-Australiasta. Sen kannun reunus on erityisen jyrkkä, minkä vuoksi kiinni jäänyt hyönteinen ei pääse pois. Suurimmalla osalla kannukasveista kannun reunus on löysän vahamaisen aineen peitossa. Aine luo liukkaan pinnan hyönteisille, jotka laskeutuvat kannun reunalle tämän erittämän meden ja kirkkaiden kukkamaisten antosyaanikuvioiden houkuttelemina.
Lajit > Kannuansat > Brocchinia ja Catopsis

Brocchinia hechtioides ja Brocchinia reducta kasvavat muiden ananaksen sukulaisten tavoin vahamaisten lehtien muodostamana tiiviinä ruusukkeena ja muodostaa kasvupisteen keskelle uurnan. Useimmissa bromelioissa vesi kerääntyy helposti tähän osaan ja se pystyy tarjoamaan elinympäristön esimerkiksi sammakoille, hyönteisille ja kasville tärkeille typensitojabakteereille. Brocchinian kohdalla tämä kuppi on erikoistunut hyönteisloukku, joka vahamaisen sisäpinnan sekä ruoansulatusbakteerien avulla pyydystää hyönteisiä. Vuonna 2005 analysoitiin sen ruusukkeessa olevan veden koostomusta ja havaittiin sen sisältävän fosfataasientsyymiä. Catopsis berteroniana puolestaan pyydystää vesialtailla jotka muodostuvat sen lehtihankoihin, toimien samalla tavalla kuin Brocchinia-suvun kasvien saalistusruusukkeet, mutta sen ruusukkeissa ei ole entsyymejä.
Lajit > Kärpäspaperiansat

.
.
Kärpäspaperiansa perustuu tahmeaan kasviliimaan tai liimaan. Lehti on ansoitettu liimaa erittävillä rauhasilla jotka voivat olla, lyhyitä (erittäin pieniä) (yökönlehdet), tai pitkiä ja näyttäviä (kihokit).
Lajit > Kärpäspaperiansat > Kihokit

Kihokit (Drosera) ovat levinneet kaikkialle maailmaan (paitsi arktisille alueille) ja suku sisältää yli 150 lajia. Suurin lajien paljous esiintyy Australiasta, jossa on sekä kääpiökihokkeja (esim. Drosera pygmaea) että mukulakihokkeja (esim. Drosera peltata), jotka vaipuvat mukulaan horrokseen kuumina kesäkuukausina. Nämä lajit ovat niin riippuvaisia ​​hyönteisistä typenlähteenä, että niiltä yleensä puuttuu nitraattireduktaasientsyymi, jonka useimmat kasvit vaativat muuntaakseen maaperän nitraatin orgaanisiin muotoihin.[lähde? ]
Lajit > Kärpäspaperiansat > Yökönlehdet

Yökönlehtien (Pinguicula) suku käyttää tahmeita rauhasten peitoissa olevia lehtiä houkutellakseen hyönteisiä ansaan ja sulattaakseen saaliinsa. Kuten lähes kaikilla lihansyöjäkasveilla, yökönlehden kukat ovat muuta kasvia korkeammalla, jotta kasvin kukkia pölyttävät hyönteiset eivät joutuisi ansoihin. Nykyisin tunnetaan noin 80 eri yökönlehtilajia, joista suurin osa esiintyy Etelä- ja Keski-Amerikassa. Suvun lajit luokitellaan eri ilmastotyyppien avulla trooppisiin ja lauhkeisiin. Suomessa esiintyy kolme yökönlehtilajia: valkoyökönlehti (Pinguicula alpina), karvayökönlehti (Pinguicula villosa) ja siniyökönlehti (Pinguicula vulgaris).
Lajit > Kärpäspaperiansat > Kihoruohot

Kihoruohot (Byblis) on pieni lihansyöjäkasvien suku Pohjois- ja Länsi-Australiasta. Suvun kasvien lehdet ja varret ovat karvojen peitossa, ja karvojen päässä on tahmea pisara, jota hyönteiset luulevat medeksi. Kasvi onkin hyvin samanlainen kuin kihokki, mutta epäsymmetriset kukat ja heteiden ja emin sijainti erottavat kihoruohot kihokeista.
.
Lajit > Näykkivät ansat

Näiden kasvisukujen ansoitusmekanismia on kuvattu hiiren- ja karhunansoiksi, mikä perustuu kasvien nopeisiin liikkeisiin reagoida saaliiseen. Aldrovanda kasvaa vedessä ja on erikoistunut pienien selkärangattomien saalistamiseen, Dionaea pyydystää maanpäällisenä erilaisia niveljalkaisia, esimerkiksi hämähäkkejä.
Lajit > Näykkivät ansat > Kärpäsloukut eli Dionaea

Kaikista kuuluisin lihansyöjäkasvi on kärpäsloukku (Dionaea muscipula). Kasvin ansastusrakenne on rakentunut jokaisen lehden päähän omaksi osakseen. Kyseisessä lehden osassa kummallakin puolella sijaitsevat karvat laukaisevat kosketuksesta lehden ansamekanismin. Jos hyönteinen koskettaa liikkuessaan kasvin ansalehdellä vähintään kahteen eri karvaan 20 sekunnin sisällä, ansa sulkeutuu ja hyönteinen jää ansan sisälle. Kahden karvan kosketusmekanismi suojaa kasvia tarpeettomilta tapauksilta, jolloin kasvi ei menetä energiaa sulkeutuessaan turhaan esim. vesipisaran kosketuksen takia.
Lajit > Näykkivät ansat > Aldrovanda

Aldrovanda-suvusta on jäljellä vain yksi laji Aldrovanda vesiculosa. Sukupuuttoon kuolleet lajit tunnetaan lähinnä vain fossiileina säilyneiden siitepölyn ja siementen ansiosta. Aldrovanda vesiculosa saalistaa pieniä vedessä eläviä selkärangattomia käyttämällä kärpäsloukun ansamekanismin kaltaisia ansoja. Ansat on järjestetty kierteille vapaasti kelluvan varren ympärille. Tämä kasvi on yksi harvoista kasveista, jotka kykenevät nopeisiin liikkeisiin. Lajin varsi on 6–11 cm pitkä ja ansat 2–3 mm kokoisia. Varsinaiset ansat, joita lehtiruodit kannattelevat, pidättävät ilmaa sisällään, mikä auttaa kellumisessa. Toisen pään varsi kasvaa jatkuvasti samalla kun toinen pää kuolee pois. IUCN:n luokituksen mukaan Aldrovanda vesiculosa on erittäin uhanalainen laji.
Lajit > Kupla-ansat > Vesiherneet

Suoraan vedessä, maanpäällisinä tai epifyytteinä kasvavat vesiherneet (Utricularia) saalistavat pienenpieniä eliöitä ansoilla, joiden mekanismi muistuttaa tyhjiötä. Ne elävät jokaisella mantereella lukuun ottamatta Antarktista. Vesiherneisiin kuuluu noin 223 lajia. Pääosa vesiherneestä sijaitsee pinnan/maanpinnan alla. Maanpäälliset eli terrestriaaliset lajit tekevät joskus muutamia lehtiä, jotka lepäävät hienovaraisesti maanpäällä. Suurimmalla osalla lajeilla vain pitkän varren päähän muodostuva kukka on huomiota herättävä. Ansat ovat suuruusluokaltaan 0,2 millimetristä 1,2 senttimetriin, kukat 2 mm – 10 cm lajikohtaisesti. Suomessa kasvaa 5–7 vesihernelajia, joista kolme on yleisiä koko maassa.
Utricularia dimorphantha loukkuja lehtihangoissa.
Utricularia aurea kaksi loukkua.
Utricularia humboldtii yksittäinen loukku.
Vesiherneen loukun toiminta. Vasemmalla olevassa kuvassa pieneliö koskettaa ansalankoja, oikealla ansa laukeaa ja imee vettä ja pieneliön sisään.
Lajit > Kupla-ansat > Genlisea

Alkueläimiä erikoistuneilla lehdillään saalistavat Genlisea-lajit elävät kosteikoilla ja semiakvaattisissa oloissa Afrikassa, Madagaskarilla ja Etelä-Amerikassa. Ne kasvavat hintelästä maavarresta ja tuottavat maanpäälle yhteyttäviä lehtiä ja maanalaisia, lehtivihreättömiä saalistuslehtiä, jotka toimivat myös kasvin ankkureina. Genlisea-lajien kukat ovat lajikohtaisesti 0,5–5 cm:n pituisia.[lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
Sadun vihreä maailma: Lihansyojakasvi harrastuksena
Mia Korhosen blogi: Lihansyöjäkasvit
Yle - Uutiset: Banaanikärpäset kuriin lihansyöjäkasvilla?
Viherpiha: 9 eksoottista lihansyöjäkasvien lajiketta
Huonekasvit.fi: Kärpäsloukku (Dionaea muscipula) (Arkistoitu – Internet Archive)
Lihikset.net (Archive.org)
Natch Greyes' Carnivorous Plants
Sadun vihreä maailma: Sarracenia tötterölehti
Kasvimaailman pedot. Lihansyöjäkasveja aletaan pitää huonekasveina, Kuva, 02.02.1938, nro 3, s. 12, Kansalliskirjaston digitaaliset aineistot
Heliamphora minor
Kaliforniantötterö (Darlingtonia californica)
Nepenthes bicalcarata
Sarracenia oreophila
Cephalotus follicularis
Drosera callistos
Pinguicula corsica
Kukkiva pikkukihoruoho Byblis liniflora. Kasvi on täynnä karvoja, joiden päässä on liimapisara.
Kärpäsloukku Dionaea muscipula
Aldrovanda vesiculosa
Me ollaan parhaita!

| Me ollaan parhaita!> Vi är bäst! |
| --- | --- |

Ohjaaja:  Lukas Moodysson
Käsikirjoittaja:  Lukas Moodysson
Perustuu:  Coco Moodyssonin sarjakuvakirjaan
Tuottaja:  Lars Jönsson
Kuvaaja:  Ulf Brantås
Leikkaaja:  Michal Leszczylowski Anne Jensen
Tuotantosuunnittelija:  Linda Janson
Pääosat:   Mira Barkhammar  Mira Grosin  Liv LeMoyne 
Valmistustiedot
Valmistusmaa:  Ruotsi
Tuotantoyhtiö:  Memfis Film AB
Levittäjä:  SF Studios Vertigo Média
Ensi-ilta:  2013
Kesto:  103 min
Alkuperäiskieli:  ruotsi
Aiheesta muualla
IMDb 
Elonet
Infobox OKNimi-testi OK: 
Me ollaan parhaita! (Vi är bäst!) on Lukas Moodyssonin käsikirjoittama ja ohjaama ruotsalainen nuortenelokuva vuodelta 2013. Ohjaaja laati elokuvan käsikirjoituksen kirjailijavaimonsa Coco Moodyssonin omaelämäkerrallisen sarjakuvan Aldrig godnatt pohjalta. Elokuvassa kuullaan muun muassa Ebba Grönin ja KSMB:n musiikkia. Punkyhtyeen perustavaa tyttökolmikkoa näyttelevät Mira Barkhammar, Mira Grosin ja Liv LeMoyne.
Juoni

Vuoden 1982 Tukholmassa 13-vuotiaat tytöt Bobo, Klara ja Hedvig vetelehtivät kaduilla ja höpöttävät. Vaikka kaikki sanovat punkin jo kuolleen, tytöt päättävät perustaa punkyhtyeen.
Rooleissa

| 0 | 1 | 2 |
| --- | --- | --- |
|  Mira Barkhammar  | … |  Bobo   |
|  Mira Grosin  | … |  Klara   |
|  Liv LeMoyne  | … |  Hedvig   |
|  Anna Rydgren  | … |     |
|  David Dencik  | … |     |
|  Johan Liljemark  | … |     |
|  Mattias Wiberg  | … |     |
Vastaanotto

Film-O-Holic.com-elokuvasivustolla Heidi Horila luonnehtii elokuvaa ”linjakkaaksi kuvaukseksi 13-vuotiaiden tyttöjen elämästä kaikkine tyypillisine puhkeamassa olevan teini-iän vaikeuksineen ja haasteineen”. Hän sanoo elokuvan olevan tyttöyden kuvauksena omaa luokkaansa ja toivoo Moodyssonin jatkavan samalla linjalla: ”Tämän kaltaisia, rohkeita ja yleisistä mielipiteistä vähät piittaavia roolimalleja tytöille ei juuri ole tarjolla.” MTV:n sivuilla kirjailija Tuuve Aro pitää Moodyssonia armoitettuna lasten ohjaajana ja antaa elokuvalle neljä tähteä viidestä.
Michelle Ang

| Michelle Ang> Henkilötiedot |
| --- | --- |
Syntynyt: 17. lokakuuta 1983 (ikä 40) Christchurch, Uusi-Seelanti
Näyttelijä
Aktiivisena:  1997–
Merkittävät roolit:  Tai-San (Klaani)
Aiheesta muualla
IMDb 
Michelle Ang (s. 17. lokakuuta 1983) on uusiseelantilainen näyttelijä, joka tunnetaan muun muassa Tai-Sanin roolista Klaanissa vuosina 1999–2002, Akemin roolista Xenassa vuonna 2001 sekä Lori Leen roolista Neighbours-saippusarjassa vuosina 2002–2004.
Ang on etniseltä taustaltaan malesialainen, mutta hän syntyi Christchurchissa ja varttui pääasiassa Wellingtonissa. Sittemmin hän on asunut Aucklandissa. Ang aloitti televisioesiintymisen vuonna 1997 ollessaan 14-vuotias.
Michel Kafando

| Michel Kafando |
| --- | --- |
 Michel Kafando vuonna 2015.
Burkina Fason presidentti
 18. marraskuuta 2014 - 29. joulukuuta 2015  
Edeltäjä:  Isaac Zida
Seuraaja:  Roch Marc Christian Kaboré
Burkina Fason ulkoministeri
 30. syyskuuta 1982 – 4. elokuuta 1983  
Henkilötiedot
Syntynyt: 18. elokuuta 1942 (ikä 82) Ouagadougou
Michel Kafando (s. 18. elokuuta 1942) on burkinalainen poliitikko. Hän oli maansa väliaikainen presidentti  18. marraskuuta 2014 alkaen tarkoituksenaan oli valmistella maa vuoden 2015 marraskuussa pidettäviin vapaisiin vaaleihin. Lisäksi hän toimi maansa ulkoministerinä. Hänen edeltäjänsä oli Isaac Zida. 
Vaalit järjestettiin marraskuussa 2015 ja seuraaja aloitti kautensa 29. joulukuuta 2015.
Elämäkerta

Kafando syntyi Ouagadougoussa. Hän opiskeli Burkina Fason entisen siirtomaaisännän Ranskan eri yliopistoissa. Vuonna 1969 hän valmistui Bordeaux´n yliopiston oikeustieteellisestä tiedekunnasta ja jatkoi opintojaan Pariisin yliopiston valtiotieteellisessä tiedekunnassa, mistä valmistui vuonna 1972. Tohtorin tutkinnon hän suoritti Pariisin yliopistosta vuonna 1990.
Kafandolla on takanaan ura ulkoasiainhallinnossa sekä diplomaattina. Vuodet 1982–1983 hän toimi maansa ulkoministerinä. Hän ollut diplomaattina Kuubassa ja työskenteli maansa edustajana Yhdistyneissä kansakunnissa vuosina 1998–2011. Turvallisuusneuvoston puheenjohtajana hän on toiminut vuoden 2008 syyskuussa ja vuoden 2009 joulukuussa.
Heinäkuussa 2015 Kafandon välit kiristyivät sekä armeijan että pääministerinä toimivan Isaac Zidan kanssa. Hän erotti sekä Zidan että maan turvallisuusministerin ja ryhtyi itse hoitamaan myös näitä tehtäviä. Ulkoministerin tehtävistä Kafando luopui ja niitä hoitamaan nimitettiin Moussa Néblé.
Presidentin turvallisuuskaarti, joka oli syrjäytetyn Blaise Compaorén kannattajien miehittämä, syrjäytti Michel Kafandon 16. syyskuuta 2015. Uudeksi presidentiksi nousi Gilbert Diendéré.  Vallankaappauksen yhteydessä Kafando pidätettiin.
Armeija ei kuitenkaan hyväksynyt presidentin turvallisuuskaartin tekemää vallankaappausta ja ECOWASin ja vallankaappaajien välisten neuvottelujen jälkeen Kafando palasi presidentiksi 23. syyskuuta 2015 juhlallisten seremonioiden jälkeen.
Kafandon presidenttikausi päättyi 29. joulukuuta 2015, jolloin vapailla vaaleilla valittu Roch Marc Christian Kaboré vannoi virkavalansa.Kafando oli etukäteen ilmoittanut että ei halua ehdokkaaksi.
Mielenpeli

| Mielenpeli> Mindplayers.Alkuperäisteos |
| --- | --- |
Genre:  tieteiskirjallisuus
Kustantaja:  Bantam Spectra
ISBN:  0553265857
Suomennos
Suomentaja:  Matti Rosvall
Kustantaja:  Avain
Julkaistu:  2010
Ulkoasu:  nidottu
Sivumäärä:  351
ISBN:  978-951-692-814-5
Löydä lisää kirjojaKirjallisuuden teemasivulta
Mielenpeli (engl. Mindplayers) on yhdysvaltalaisen tieteiskirjailijan Pat Cadiganin vuonna 1987 ilmestynyt esikoisromaani. Teoksen suomennos ilmestyi vuonna 2010 Avaimen kustantamana. Käännös on Matti Rosvallin.
Vastaanotto

Suomennoksen arvioinut Toni Jerrman sanoi Helsingin Sanomissa teoksen olevan yhä teemoiltaan merkityksellinen sekä kuvastoltaan iskevä. Portti-lehden Petri Salinin mukaan Mielenpeli on kovin epäyhtenäinen ja katkelmallinen romaanina. Kuvaukset aivomatkoista ovat kiintoisia mutta jäävät lopulta etäisiksi, kuten henkilötkin. Kirja ei ole huono mutta yllättävän vaisu.
Aiheesta muualla

Markku Soikkeli: Aivopoliisin arkea rock-asenteella. Turun Sanomat 15.11.2010.
Salla Brunou: Kuinka päästään lauhduntajaksi[vanhentunut linkki]. Etelä-Saimaa 29.9.2010.
Me sotasankarit (elokuva)

| Me sotasankarit> Catch-22 |
| --- | --- |

Ohjaaja:  Mike Nichols
Käsikirjoittaja:  Buck Henry
Perustuu:  Joseph Hellerin romaaniin Me sotasankarit
Tuottaja:   John Calley  Martin Ransohoff 
Säveltäjä:  Richard Strauss
Kuvaaja:  David Watkin
Leikkaaja:  Sam O'Steen
Pääosat:  Alan Arkin
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Paramount Pictures Netflix
Ensi-ilta:  Elokuvavuosi 1970
Kesto:  122 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Me sotasankarit (Catch-22) on yhdys­valta­lainen musta komedia vuodelta 1970. Mike Nicholsin ohjaama elokuva perustuu Joseph Hellerin saman­nimiseen romaaniin, jonka pohjalta käsi­kirjoi­tuksen laati Buck Henry. Häneltä kesti pari vuotta tiivistää Hellerin monitasoinen ja polveileva romaani elokuva­käsi­kirjoitukseksi. Toisen maailmansodan pommikone­miehistöistä kertovan elokuvan pääosaa näyttelee Alan Arkin, ja muissa rooleissa nähdään muun muassa Bob Balaban, Martin Balsam, Richard Benjamin, Olimpia Carlisi, Marcel Dalio, Art Garfunkel (esikoisroolissaan), Jack Gilford, Charles Grodin, Bob Newhart, Anthony Perkins, Paula Prentiss, Martin Sheen, Jon Voight ja Orson Welles.
Näyttelijät

| 0 | 1 | 2 |
| --- | --- | --- |
|  Alan Arkin  | … |  kapteeni Yossarian   |
|  Martin Balsam  | … |  eversti Cathcart   |
|  Art Garfunkel  | … |  luutnantti Nately   |
|  Bob Balaban  | … |  kapteeni Orr   |
|  Richard Benjamin  | … |  majuri Danby   |
|  Charles Grodin  | … |  kapteeni ”Aarfy” Aardvark   |
|  Buck Henry  | … |  everstiluutnantti Korn   |
|  Jack Gilford  | … |  tohtori Daneeka   |
|  Anthony Perkins  | … |  sotilaspastori, kapteeni Tappman   |
|  Jon Voight  | … |  yliluutnantti Milo Minderbinder   |
|  Orson Welles  | … |  kenraali Dreedle   |
|  Martin Sheen  | … |  luutnantti Dobbs   |
|  Bob Newhart  | … |  kapteeni Major   |
|  Norman Fell  | … |  kersantti Towser   |
|  Peter Bonerz  | … |  McWatt   |
|  Austin Pendleton  | … |  everstiluutnantti Moodus   |
|  Paula Prentiss  | … |  sairaanhoitaja Duckett   |
|  Olimpia Carlisi  | … |  Luciana   |
|  Gina Rovere  | … |  Natelyn tyttöystävä   |
|  Jon Korkes  | … |  Snowden   |
|  Susanne Benton  | … |  naisupseeri   |
|  Marcel Dalio  | … |  vanha italialaismies   |
|  John Brent  | … |  Cathcartin sihteeri   |
Vastaanotto ja jälkimaine

Me sotasankarit ei menestynyt teattereissa eikä kriitikkojen arvioissa yhtä hyvin kuin samana vuonna ensi-iltaan tullut toinen musta sotilas­komedia, Robert Altmanin M.A.S.H. – armeijan liikkuva kenttäsairaala. Sittemmin elokuvan arvostus on noussut. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.
Aiheesta muualla

Me sotasankarit Internet Movie Databasessa (englanniksi)
Me sotasankarit Elonet.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Catch-22 (film)
Käännös suomeksi
Luettelo Saint Kittsin ja Nevisin kaupungeista

Tämä on luettelo Saint Kittsillä ja Nevisillä sijaitsevista kaupungeista.
Basseterre
Cayon
Charlestown
Newcastle
Sadlers
Sandy Point Town
Michel Legrand

| Michel Legrand |
| --- | --- |
 Michel Legrand Cannesissa vuonna 2013.
Henkilötiedot
Syntynyt: 24. helmikuuta 1932 Pariisi, Ranska
Kuollut: 26. tammikuuta 2019 (86 vuotta) Pariisi, Ranska
Muusikko
Aktiivisena:  1954–2019
Tyylilajit:  jazz ja soitinmusiikki 
Soittimet:  piano 
Levy-yhtiöt:  Columbia Records ja Philips Records 
Aiheesta muualla
www.michellegrandofficial.com
  [ Muokkaa Wikidatassa ] [ ohje ]  
Michel Jean Legrand (24. helmikuuta 1932 –  26. tammikuuta 2019) oli ranskalainen, monipuolisen uran luonut säveltäjä. Erityisesti hänet muistetaan tuotteliaana elokuvasäveltäjänä. Legrand toimi myös kapellimestarina ja julkaisi yli sata albumia maailmanluokan esiintyjien kanssa.
Legrand oli säveltäjä Raymond Legrandin poika. Hän syntyi lähellä Pariisia ja opiskeli teini-ikäisenä kaupungin konservatoriossa 1943–1950 Henri Chalandin ja Nadia Boulangerin johdolla. Legrand saavutti maailmanmaineen sävellettyään musiikin Jacques Demyn musikaalielokuviin Cherbourgin sateenvarjot (1964) ja Rochefortin tytöt (1967). Myös Hollywood kiinnostui Legrandista, ja hän työskentelikin siellä vuosia. Erityisen tunnettu on hänen musiikkinsa Norman Jewisonin elokuvaan Thomas Crownin tapaus, jonka tunnuskappaleesta ”The Windmills of Your Mind” on levytetty lukemattomia tulkintoja, myös suomeksi nimellä ”Samanlainen onni”. Ensimmäisen kolmesta Oscar-palkinnostaan Legrand sai juuri tuosta sävelmästä. Kaksi muuta Oscariaan hän saavutti elokuvien Kesä '42 (ohjaus Robert Mulligan, 1971) ja Jentl (ohjaus Barbra Streisand, 1983) musiikilla. Parhaan laulun Oscar-ehdokkaina olivat myös kappaleet ”What Are You Doing the Rest of Your Life?” (1969) ja ”How Do You Keep the Music Playing?” (1982). Kaikkiaan Legrand oli Oscar-ehdokkaana 13 kertaa. Lisäksi hänet palkittiin viidellä Grammylla, ja vuonna 1990 hän sai pitkän uransa kunniaksi paikan Songwriters Hall of Famessa.
Legrand toimi vuosikymmenien aikana yhteistyössä usean muunkin tunnetun elokuvaohjaajan kanssa. Hän sävelsi musiikkia muun muassa Jean-Luc Godardille (Nainen on aina nainen, 1961), Joseph Loseylle (The Go-Between – Sanansaattaja, 1971), Clint Eastwoodille (Breezy / Frank, rakastan sinua, 1973), Orson Wellesille (V niin kuin väärennös, 1974), Louis Mallelle (Atlantic City, 1980), Robert Altmanille (Prêt-à-Porter, 1994) ja Thierry Binistille (Tyttö ja sininen polkupyörä, 2000).
Aiheesta muualla

Wikimedia Commonsissa on kuvia tai muita tiedostoja aiheesta .
Michel Legrand Elonetissä.
Michel Legrand Internet Movie Databasessa. (englanniksi)
Maxim Čajkovič

| Maxim Čajkovič> Henkilötiedot |
| --- | --- |
Syntynyt: 3. tammikuuta 2001 (ikä 23) Bratislava, Slovakia
Kansalaisuus:   Slovakia
Jääkiekkoilija
Lempinimi:  Max
Pelipaikka:  oikea laitahyökkääjä
Maila:  oikea
Pituus:  182 cm
Paino:  91 kg
Seura
Seura:  HC Litvínov
Sarja:  Tipsport Extraliga
Pelinumero:  51
Pelaajaura
Pääsarjaura:  2020–
Aik. seurat:  Saint John Sea Dogs (QMJHL) Bratislava Capitals (ICEHL) Val-d’Or Foreurs (QMJHL) Syracuse Crunch (AHL) Orlando Solar Bears (ECHL) Iowa Wild (AHL) Iowa Heartlanders (ECHL) WBS Penguins (AHL) Wheeling Nailers (ECHL)
NHL-varaus:  89. varaus, 2019 Tampa Bay Lightning
Maxim Čajkovič (s. 3. tammikuuta 2001 Bratislava, Slovakia) on slovakialainen jääkiekkoilija, joka pelaa Tšekin pääsarjassa Extraliga-joukkue HC Litvínovissa. Čajkovič on pelipaikaltaan oikea laitahyökkääjä. Hän laukoo oikealta.
Ura > Seuraura

Čajkovič on Svište Bratislavan kasvatti. Hän siirtyi jo varhain Tšekkiin SHK Hodonínin junioreihin, josta Čajkovič jatkoi kaudeksi 2014–2015 HC Kometa Brnon C-nuoriin. Kaudella 2015–2016 hän voitti joukkueen sisäisen piste-, maali- ja syöttöpörssin tehoilla 28+27=55, joilla Čajkovič jakoi Tšekin C-nuorten sarjan pistepörssin kymmenennen sijan HC Třinecin Adam Raškan ja HC Dukla Jihlavan Tomáš Válan kanssa. Kesken kauden 2016–2017 hän siirtyi Ruotsiin Malmö Redhawksin organisaatioon.
QMJHL-joukkue Saint John Sea Dogs varasi Čajkovičin koko CHL:n varaustilaisuuden ensimmäisenä pelaajana kesällä 2018. Häntä aiemmin slovakialaisista on varattu CHL:n ykkösvarauksena Michal Sersen (2003) ja Martin Marinčin (2010). Čajkovič siirtyi Sea Dogsiin kaudeksi 2018–2019. Hän voitti joukkueen sisäisen piste-, maali- ja syöttöpörssin tehoilla 22+24=46. Čajkovič pelasi kauden aikana myös CHL Top Prospects Gamessa.
Tampa Bay Lightning varasi Čajkovičin kolmannella kierroksella 89. pelaajana NHL:n varaustilaisuudessa 2019. Kaudella 2019–2020 hän jatkoi Saint John Sea Dogsin QMJHL-joukkueessa. Kesäkuussa 2020 seura kauppasi Čajkovičin Val-d’Or Foreursiin vaihdossa vuoden 2021 neljännen ja viidennen, vuoden 2022 kolmannen sekä vuoden 2020 ehdollisen 11. kierroksen varausvuoroihin. Syyskuussa Foreurs lainasi hänet kaudeksi 2020–2021 monikansallisen Bet-at-home ICE Hockey Leaguen slovakialaisjoukkue Bratislava Capitalsiin. Čajkovič teki miesten pääsarjadebyyttinsä 3. lokakuuta 2020 vieraissa itävaltalaista EC Salzburgia vastaan. Hänet merkittiin Capitalsin kakkosketjun vasempaan laitaan Mitch Hultsin ja Brock Higgsin viereen. Čajkovič sai ottelussa syöttöpisteen Higgsin tekemään maaliin ja hän keräsi yhden kahden minuutin jäähyn huitomisesta. Ensimmäisen pääsarjamaalinsa Čajkovič teki kolmannessa ottelussaan 24. lokakuuta 2020 itävaltalaista EHC Linziä vastaan. Hänen osumansa syntyi vastustajan tyhjään maaliin ja se jäi Capitalsin 4–3-voittoon päättyneen ottelun voittomaaliksi. Čajkovič sai ottelussa myös syöttöpisteen Miloš Bubelan tekemään maaliin. Hän pelasi ICEHL:ssä kaikkiaan 27 runkosarjaottelua tehopistein 2+15=17, kunnes tammikuussa 2021 Čajkovič palasi Pohjois-Amerikkaan. Hän liittyi helmikuussa amatööritry-out -sopimuksella AHL-joukkue Syracuse Crunchiin. Čajkovič ei pelannut siellä otteluakaan ja vain kolme päivää myöhemmin hänen vahvistettiin siirtyvän Foreursin QMJHL-joukkueeseen. Čajkovič eteni joukkueen kanssa aina President’s Cup -finaaleihin saakka, mutta mestaruuden vei lopulta kuitenkin Victoriaville Tigres otteluvoitoin 4–2.
Toukokuussa 2021 Čajkovič teki Tampa Bay Lightningin kanssa kolmivuotisen NHL-tulokassopimuksen. Syksyn harjoitusleirin päätteeki seura lähetti hänet AHL-joukkue Syracuse Crunchiin.